Legal Document

Category: 2218

Text:
6. ΑΠΟΦΑΣΙΣ ΥΠΟΥΡΓΟΥ ΓΕΩΡΓΙΑΣ Αριθ. 257780/4507 της 5/28 Απρ. 1969 (ΦΕΚ Β΄ 283) Περί εισαγωγής και κυκλοφορίας και υπό του Ιδιωτικού Εμπορίου βρεξίμου μορφής θειϊκού χαλκού. Έχοντες υπ’ όψιν: 1)Το άρθρ. 5 του Α.Ν. 2022/1939 «περί εμπορίας και διαθέσεως θείου, θειϊκού χαλκού και άλλων ειδών». 2)Το άρθρ. 30 παρ. 3 του Νόμ. 2147/1952 «περί προλήψεως και καταστολής των εχθρών και ασθενειών των φυτών και περί οργανώσεως της Φυτοπαθολογικής Υπηρεσίας». 3)Την υπ’ αριθ. 85176/4215/31.5.1967 απόφασιν ημών, καθ’ ην επιτρέπεται η υπό του Ιδιωτικού εισαγωγή και εμπορία βρεξίμου και κολλοειδούς θείου. 4)Την υπ’ αριθ. 461/6.3.1969 γνωμοδότησιν της Επιτροπής Ελέγχου Γεωργικών Φαρμάκων του Νόμ. 2147/1952 καθ’ ην αι βρέξιμαι μορφαί θειϊκού χαλκού δεν εμπίπτουν εις την έννοιαν του θειϊκού χαλκού, περί του οποίου αι δεσμευτικαί διατάξεις του Α.Ν. 2022/1939, αποφασίζομεν: Επιτρέπομεν και την υπό του Ιδιωτικού Εμπορίου εισαγωγήν, κυκλοφορίαν και εμπορίαν εις την Χώρα μας των πάσης συνθέσεως βρεξίμων μορφών θειϊκού χαλκού, εισαγομένων εκ του εξωτερικού ή παρασκευαζομένων εν Ελλάδι. Η ισχύς της παρούσης άρχεται από της δημοσιεύσεως εις την Εφημερίδα της Κυβερνήσεως. 16.θ.ζ.4-6 Προμήθεια θείου και θειϊκού χαλκού